**ДО**

**Г-Н МАРИЯН ЙОРДАНОВ ДИМИТРОВ**

**ОБЩИНСКИ СЪВЕТНИК ОТ**

**ПП „ВЪЗРАЖДАНЕ“**

**ЧРЕЗ**

**АКАД. ХРИСТО БЕЛОЕВ, ДТН**

**ПРЕДСЕДАТЕЛ НА ОБЩИНСКИ СЪВЕТ**

**РУСЕ**

***На Ваш № ОбС-788/24.06.24г.***

**Относно:** Променени имена на спирки от обществения градски транспорт

**УВАЖАЕМИ ГОСПОДИН ДИМИТРОВ,**

В Община Русе, с вх. № 06-01-166/24.06.2024г. постъпи питане от Вас, относно промени на имена на спирки от обществения градски транспорт по бул. „Липник“, отразени в „Гугъл Мапс“.

В тази връзка Ви уведомявам, че на територията на гр. Русе, спирки с посочените от Вас имена няма и не е имало.

С въвеждането на Автоматизираната система за градски транспорт в маршрутните разписания на всички автобусни и тролейбусни линии са упоменати спирките със съществуващите им имена и промени по тях не са извършвани.

Същите са публикувани на сайта на Община Русе, в раздел „За граждани“, меню „Транспорт“ и подменю „Разписания на публичен транспорт“. Там фигурират спирките с техните имена, откъдето е видно, че наименования „Етернит“ и „Героите на Украйна“ не съществуват.

Община Русе не администрира информации, публикувани в „Гугъл Мапс“, както и в други сайтове, различни от този на общината, и не носи отговорност, относно съдържанието на изнесеното в тях.

**Община Русе носи отговорност за публикуваната информация само и единствено на своята интернет страница.**